open-index/open-wikipedia-markdown huggingface dataset:
Johannes Jacobus Poortman

**Johannes Jacobus Poortman** (Rotterdam, 26 April 1896 – Den Haag, 21 Desember 1970) was 'n Nederlandse filosoof, en buitengewone hoogleraar in die metafisika aan die Rijksuniversiteit Leiden. Hy is veral bekend vir sy *Repertorium der Nederlandse Wijsbegeerte*.

## Biografie 
Poortman studeer in die filosofie en sielkunde aan die Rijksuniversiteit Groningen onder Gerard Heymans, waar hy in 1919 gradueer. Verder studeer hy in Hamburg, Genève en aan die Sorbonne Universiteit in Parys. Sy doktoraat in die Lettere en Wysbegeerte behaal hy aan die Gemeente Universiteit Amsterdam met sy  proefskrift *Ochêma, Geschiedenis en zin van het Hylisch Pluralisme*, wat hy in die publiek verdedig op 30 November 1954.

Poortman was lid van die Teosofiese Vereniging en betrokke by die oprigting van die Teosofiese Wêrelduniversiteit. Vanweë 'n  Koninklike Besluit word die leerstoel in die "Metafisika van die Gees van die Teosofie" aan die Stigting Proklos toevertrou en word Poortman in 1966 benoemd as die eerste buitengewone hoogleraar om hierdie leerstoel te beklee aan die Rijksuniversiteit Leiden.

Hy formuleer die idee van 'n "hyliese pluraliteit" of 'n pluraliteit van materie, 'n model van die heelal waarin die wetenskap en metafisika nie meer weersprekend is nie. Hierdie visie word verduidelik in sy vierdelige werk, *Vehicles of Consciousness*.

## Poortman se kategorieë 
Poortman identifiseer ses verskillende metafiesiese sienings van die wêreld wat hy in kategorieë van Alpha tot Zeta ingedeel het.
# *Alpha*: monistiese materialisme, verteenwoordig die seining dat slegs een tipe ding byvoorbeeld materie bestaan in hierdie heelal.
# *Beta*: die seining dat slegs materie bestaan, maar daar is wel verskillende soorte materie (hyliese pluraliteit), spesifiek dat God en ander spirituele gedaantes geskep word van 'n meer gesofistikeerde tipe materie wat nie sigbaar is vir ons wetenskaplike meetinstrumente nie.
# *Gamma*: dat slegs materie bestaan, met die uitsondering van 'n enkele entiteit wat nie materieel van aard is nie. Hierdie entiteit mag wees God, Brahman, ens. Hierdie is die seining wat Poortman homself huldig.
# *Delta*: die seining dat twee verskillende tipes materie is, een soort spirituele nie-materiële entiteit bestaan soos byvoorbeeld in die vroeë Christelike en Gnostiese geloof dat die mens bestaan uit liggaam, siel en gees, waar die eerste twee materieel is en die laaste nie-materieel.
# *Epsilon*: 'n Siening waarin materie en verstand twee totaal verskillende goed is. Hierdie standpunt word byvoorbeeld deur René Descartes gesteun in sy *cogito ergo sum* stelling.
# *Zeta*: monistiese idealisme of illusie, waar materie gesien word as ‘n soort uitstraling van God of 'n ander spirituele wese. Hierdie klassifikasie is van toepassing op die Brahman van Hindoeïsme.

## Bronne 
* J. J. Poortman: *Vehicles of Consciousness. The Concept of Hylic Pluralism (Ochema)*, vol I–IV, The Theosophical Society in Netherlands, 1978
* http://www.ethesis.net/poortman/poortman.htm
Lyrides

Die **April-Lyrides** (LYR) is ’n meteoorreën wat elke jaar van 16–26 April duur. Die uitstralingspunt is in die sterrebeeld Lier – naby sy helderste ster, Alpha Lyrae (Vega). Dit bereik gewoonlik op 22 April sy hoogtepunt.

## Eienskappe 
Die bron van die reën is stofdeeltjies afkomstig van die langperiodekomeet C/1861&nbsp;G1 (Thatcher). Die April-Lyrides is die aktiefste jaarlikse reën wat deur ’n langperiodekomeet veroorsaak word omdat C/1861&nbsp;G1 ’n relatief kort wentelbaan het (415 jaar teenoor tot 10&nbsp;000 jaar). Die Lyrides word al die afgelope 2&nbsp;600 jaar waargeneem.

Die reën se hoogtepunt is gewoonlik omstreeks 22&nbsp;April en die oggend van die 23ste, wanneer tussen 5 en 20 meteore per uur gesien kan word.

Soms is die Lyrides intenser, wanneer die planete die komeet se stof in die Aarde se wentelbaar instuur – dit gebeur sowat elke 60&nbsp;jaar. In 1982 het amateursterrekundiges 90 meteore per uur getel, en dieselfde het in 1922 gebeur. ’n Sterker storm van tot 700 meteore per uur het in 1803 voorgekom, soos gesien deur ’n joernalis in Virginië, Amerika:

"Shooting stars. This electrical phenomenon was observed on Wednesday morning last at Richmond and its vicinity, in a manner that alarmed many, and astonished every person that beheld it. From one until three in the morning, those starry meteors seemed to fall from every point in the heavens, in such numbers as to resemble a shower of sky rockets&nbsp;..."

## Bekende April-Lyrides 
## Verwysings 
## Eksterne skakels 
* Wêreldwye waarnemingstye vir die Lyrides van 2016
* "Everything you need to know: Lyrid meteor shower" 
* "April's Lyrid Meteor Shower" 
* 2009 Meteoorkalender (Gary Kronk)
* NASA Orbital diagram for comet C/1861 "G1 (Thatcher)", die bron van die Lyrides
* Lyride-meteore by "Constellation Guide"
* 15px Hierdie artikel is vertaal uit die Engelse Wikipedia
Skeleton

: *Vir die artikel oor geraamtes, sien skelet.*

[duimnael|[Piktogram wat Skeleton aandui]]
duimnael|Canfield duik met sy kop eerste op sy slee af
duimnael|'n Skeleton-jaer in volle vaart

**Skeleton** is 'n wintersport wat op 'n ysbaan beoefen word. Die deelnemers lê met hul mâe op 'n klein slee terwyl hulle kop eerste teen 'n baan afjaag. Dit is 'n gevaarlike sport waartydens die deelnemers 'n spoed van 140 kilometer per uur (87 myl per uur) kan bereik. Dit word sedert 2002 tydens die Olimpiese Winterspele aangebied, maar is ook tydens die Spele van 1928 en 1948 beoefen.

'n Bobsleebaan word meestal vir die beoefening van die sport ingespan. Spesiale spykerskoene word gedra sodat deelnemers nie tydens die aanloop val nie. Daarna word daar kop eerste op die slee geduik. Ligte skouer-, liggaam-, en kopbewegings word gebruik om die slee om die draaie en kinkels te stuur. Die sport vereis blitsvinnige reflekse en uiterste konsentrasie. Teen die einde moet die deelnemer sy liggaamsgewig verskuif en sy spykerskoene gebruik om te stop. Elke deelnemers kry vier beurte, waarna sy tye bymekaargetel en met die ander mededingers s'n vergelyk word.

## Geskiedenis 
Skeleton is die oudste bekende sleesport. Dit is reeds in 1884 in Sankt Moritz (in Switserland) as sport ingevoer. Vir 'n lang tyd is die sport slegs in dié stad op die *Cresta Run* (die enigste natuurlike skeletonbaan ter wêreld) beoefen. Toe die Olimpiese Winterspele in Sankt Moritz gehou is (in 1928 en 1948) is skeleton as 'n Olimpiese sport erken. By die Olimpiese Winterspele van 2002 in Salt Lake City is die sport weer vir die eerste keer na 'n lang tyd op die Olimpiese program geplaas. Dit was ook die eerste keer dat vroue begin deelneem het.

Die naam 'skeleton' is van die kaal skeletagtige slee wat oorspronklik gebruik is ontleen, wat mense blykbaar aan 'n geraamte laat dink het.

## Internasionale wedstryde 
Skeleton en bobslee word deur FIBT (*Fédération Internationale de Bobsleigh et de Tobogganing*) gereguleer. FIBT organiseer die volgende internasionale wedstryde:
* Skeleton op die Olimpiese Winterspele
* Skeleton-wêreldkampioenskap
* Skeleton-wêreldbeker
* Europese skeleton-kampioenskappe

## Verwysings 
## Eksterne skakels 
*  Webtuiste van FIBT, die beheerliggaam
Lys van die grootste sterrestelsels

Hieronder is ’n **lys van die grootste sterrestelsels** wat tot dusver ontdek is, volgens grootte.

Die volgorde van die lys is spekulatief omdat:
* Sterrestelsels nie presiese grense het nie. Van die middel van die stelsel af word die sterre net minder dig en lê hulle verder van mekaar af. Hierdie lys plaas die grens van ’n sterrestelsel waar minstens een ster per 100 ligjare voorkom en sterre mekaar dus deur hul swaartekrag sal aantrek.
* Die meeste sterrestelsels onbekende liguitstralings teen verskillende golflengtes het. ’n Voorbeeld is IC 1101, waarvan die X-straal-uitstralings tot meer as 6&nbsp;miljoen ligjare ver strek ten spyte van sy kleiner deursnee wat sterre betref.
* Die meeste stelsels swaartekragversteurings ondergaan wat hul sterre verder laat uitsprei. Op dié lys is die grens van stelsels waar die swaartekrag oorheersend is; dit neem nie getysterte en ander wisselwerkings in ag nie.

## Lys 
## Verwysings
Gestreepte tamarin

Die **Gestreepte tamarin** (*Anampses lineatus*) is 'n vis wat wydverspreid voorkom in die Indiese Oseaan: die Rooisee, Oman en aan die ooskus van Afrika suidwaarts tot by die middel van KwaZulu-Natal. In Engels staan die vis bekend as die *Lined tamarin*.

## Identifikasie 
Die vis word tot 12&nbsp;cm lank. Die volwasse mannetjies het 'n oranjebruin lyf met ligte kolletjies of golwende lyne op die kop. Daar is ook ligblou ovaalvormige kolletjies in horisontale rye op die lyf. Daar is 'n kenmerkende geel kol agter die pektorale vin en 'n swart kol op die kieudeksel. Onvolwasse en volwasse wyfies het 'n soortgelyke patroon maar die lyf is donkerbruin tot wit met ligblou spikkels en streep lyne. Beide geslagte het 'n swart stertvin met 'n wit band op behalwe die volwasse mannetjies.

Die onvolwasse vissies lyk baie anders, hulle is swart met verskeie liggeel kolletjies en onreëlmatige vlekke op die lyf. Die dorsalevin se rant is witterig wat strek tot by die witband op die stertvin. Daar is ook 'n nou wit band op die kante van die lyf agter die pektorale vin.

Hierdie vis leef in aflandige koraal- en rotsriwwe in water wat 18 tot 42m diep is. Hulle is gewoonlik alleenlopers maak kom ook in klein groepies voor in sanderige of los rots areas. Hulle vreet bodem ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Anampses-lineatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Arpitane

: *Hierdie artikel handel oor die etniese groep. Vir die taal, sien Arpitaans.*

duimnael|links|Ligging van die Arpitaanse gebied.
Die **Arpitane** (Arpitaans: *arpetans*) is 'n etniese groep inheems aan die taalgemeenskap Arpitanië in die suidweste van Frankryk, noordooste van Italië en suidweste van Switserland. Wêreldwyd is daar omtrent 7 miljoen Arpitane.

## Eksterne skakels
279 v.C.

## Gebeure 
* Stigting van die Chinese stad Kunming.
* Rome het geweier om met koning Pyrrhus van Epirus wat in Tarantum bly te onderhandel. Hy trek opnuut met nuwe Griekse  huursoldate op na Rome.
* Slag van A(u)sculum. Die eerste slag is onbeslis, die tweede is 'n oorwinning vir Pyrrhus, maar dit kos hom te veel mans. Dit word daarom 'n Pyrrhiese oorwinning genoem.

## Verwysings
278 v.C.

## Gebeure 
*Pyrrhus van Epirus kry die geleentheid om die mag in Syracusa oor te neem en vertrek na Sisilië.
*Die Galliërs val Anatolië binne en stig Galatia.

## Verwysings
276 v.C.

## Gebeure 
*Pyrrhus keer ná twee jaar op Sisilië terug na Suid-Italië en vind daar dat die Romeine sy bondgenote uitgeskakel het en die stad Croton ingeneem het.

## Verwysings
275 v.C.

## Gebeure 
*Die Romeinse senaat stuur albei die konsuls na Suid-Italië. Pyrrhus probeer die stad Maleventum aan te val, maar sy poging misluk.

## Verwysings
295 v.C.

## Gebeure 
### Italië
*Slag van Sentinum - Die Romeine verslaan met sware verlies die verbond van Etruske, Umbriërs, Galliërs en Samniete. 
### Griekeland
*Demetrius beleër die stad Athene en verhoed dat graan die stad bereik.

## Verwysings
298 v.C.

## Gebeure 
* Die Derde Samnitiese Oorlog: Rome sluit 'n verbond met die Lucaniërs, maar die Etruske, Umbriërs, Galliërs en die Samniete sluit ook 'n verbond wat verder uitbreiding van Rome se mag moet verhoed. 
*Slag by Volterrae -- Lucius Cornelius Scipio Barbatus verslaan die Etruske.

## Sterftes 
*
## Verwysings
Deutsche Schule Durban

Die **Deutsche Schule Durban** (DSD) is ’n privaat Duitse skool in die voorstad Westville, Durban, KwaZulu-Natal, maar met Engels as onderrigtaal van gr. 5 tot 7.

Die skool is in 1971 gestig om onderrig te bied aan leerders van kindertuin tot gr. 7. Die skool behoort aan die Independent Schools Association of Southern Africa. Die meeste van die sowat 150 leerders kom uit ’n huis waarin minstens een van die ouers Duits praat. Toenemend benut egter ook nie-Duitssprekende gesinne die kans om hul kinders aan hierdie taal bloot te stel deur hulle aan die DSD in te skryf. Die skool ontvang geen geldelike steun van die Suid-Afrikaanse of die Duitse regering nie.

Die voorskoolse leerplan bied sowat 45 Duitse en nie-Duitse leerders tussen die ouderdomme van drie en ses die kans om hul kennis van Duits in so 'n mate op te bou dat hulle in gr. R in Duits onderrig sal kan word.

Die onderrigtaal van kindertuin tot gr. 4 is Duits, maar van gr. 5 tot 7 is dit Engels met daaglikse Duitsklasse. Engels as vak word van gr. 3 af aangebied en Afrikaans van gr. 4 af. In gr. 6 en 7 kry leerders ook onderrig in Zulu.

## Bron 
*  Die DSD se webtuiste. URL besoek op 18 April 2016.
Lys van die naaste sterrestelsels

Hieronder is ’n **lys van die naaste 20 sterrestelsels** van die Sonnestelsel af, van naby tot ver. Dit sluit meestal satellietstelsels van die Melkweg in. Die volgende moet in ag geneem word:

*Nie alle sterrestelsels binne 11,7&nbsp;miljoen ligjare is al ontdek nie. Nabygeleë dwergsterrestelsels word steeds ontdek en stelsels agter die Melkweg is baie moeilik om te eien. Enige stelsel kan ’n ander stelsel agter hom verberg.

Die afstande tussen sterrestelsels is onderworpe aan groot onsekerheid. Afstande wat aangegee word, is samestellings van verskeie metings.

## Lys
## Verwysings
## Skakels
Ratingen

**Ratingen** is 'n stad in die Duitse deelstaat Noordryn-Wesfale met 'n bevolking van 86&nbsp;615 (soos op 30 Junie 2015). 

Die geskiedenis van Ratingen, wat naby die Ryn geleë is en aan die deelstaathoofstad Düsseldorf grens, strek terug tot in die eerste helfte van die 9de eeu, en reeds in 1276 is stadstatus aan die nedersetting verleen. Die plaaslike ekonomie trek voordeel uit die nabyheid van Düsseldorf en sy internasionale lughawe (die tweede grootste in Duitsland na Frankfurt am Main) asook sy ligging langs die digste snelwegnetwerk in Europa en naby die Rynhawens van Düsseldorf en Duisburg. So het 'n groot verskeidenheid ondernemings uit die sekondêre en tersiêre sektor sy Duitse hoofkwartiere of ander belangrike nasionale filiale in Ratingen gevestig, waaronder ABB, Mitsubishi Electric, Hewlett-Packard, Esprit Holdings, Vodafone, LG, DKV en Keramag.

## Geografie 
Ratingen is in die noordwestelike voetheuwels van die bergstreek Bergisches Land op een van die Rynterrasse teen 'n hoogte van tussen 55 en 180 m bo seevlak geleë. Die historiese stadskern is omstreeks 70 m bo seevlak geleë.

Die stadsgebied van Ratingen met 'n oppervlakte van 88,74 km² grens in die suide en weste aan Düsseldorf, in die noorde aan Duisburg, Mülheim an der Ruhr en Essen en in die ooste aan Heiligenhaus, Wülfrath en Mettmann. Mettmann is die administratiewe setel van die gelyknamige distrik waarvan Ratingen deel uitmaak.

Die grootste riviere is die Anger, wat noord van die middestad vloei, en die Schwarzbach suid daarvan. 'n Aantal natuurbewaringsgebiede soos die natuurbos Hinkesforst is in die stadsgebied geleë.

## Verwysings
H&M

**H&M** ('n afkorting van **Hennes & Mauritz AB**, Sweedse uitspraak: [ˈhoː.ˈɛm; ˈhɛnːˈɛs ɔ ˈma.ʊrɪts]) is 'n Sweedse multinasionale klerewinkelketting met meer as 4&nbsp;700 winkels in 69 lande wêreldwyd wat hom op sogenaamde *fast fashion* vir dames, mans, tieners en kinders toespits.

H&M, wat in September 2013 sy 3000ste modewinkel in Chengdu, Volksrepubliek China, geopen het, word tans as die tweede grootste onderneming in die internasionale modekleinhandel geranglys, na die Spaanse Inditex (die moedermaatskappy van Zara) en nog voor die Amerikaanse Gap Inc. Die eerste H&M-winkel is in 1947 in die Sweedse stad Västerås geopen. 

Danksy 'n reeks uitbreidingsfases het die onderneming gegroei tot 'n globale rolspeler in die tekstielkleinhandelbedryf met altesaam 4&nbsp;100 winkels wêreldwyd. Bekostigbare mode in 'n verskeidenheid style staan sentraal in H&M se konsep, net soos die samewerking met leidende ontwerpers en popsterre en die fokus op volhoubaarheid.

Met die opening van die nuwe winkelsentrum Mall of Africa op 28 April 2016 in Midrand, 'n noordelike voorstad van Johannesburg, is die vyfde H&M-winkel in Suid-Afrika geopen – die ses ander is in Pietersburg/Polokwane, Nelspruit, Durban, Kaapstad, Roodepoort en Johannesburg geleë. In 2017 was daar reeds 17 winkels in die RSA, met 'n omset van SEK890 miljoen (inkl. BTW) in 2017.

## Verwysings
Stalplein

duimnael|links|St. Mary-katedraal
duimnael|Tuynhuys op Stalplein in Kaapstad
duimnael|Standbeeld van Louis Botha op Stalplein

**Stalplein** in Kaapstad lê waar Plein-, Roeland- en St. Johnstraat bymekaar aansluit. Plein- en Parlementstraat lei suidweswaarts na Stalplein. Die grootste deel van die plein is nie meer vrylik toeganklik nie, want dit het agter die  hekke van die terrein van die Parlementsgebou ontoeganklik geword.

Aan of op die plein is geleë Tuynhuys, 'n Louis Botha-standbeeld, 'n borsbeeld van Nelson Mandela, die St. Mary-katedraal en die Losie De Goede Hoop.

In 1705 het goew. W.A. van der Stel die VOC se stalle op Looyersplein laat bou en die plein was van toe af bekend as Stalplein. Na 86 jaar was die stalle so vervalle dat dit afgebreek moes word. So het aan die oostekant van Tuynhuys 'n stadsplein ontstaan. Op 31 Mei 1986 is 'n herontwikkelde Stalplein ingewy met 'n gedenktuin en 'n vlam ter ere van Suid-Afrikaanse soldate wat gesneuwel het. Weens hierdie heruitleg moes Louis Botha se beeld  van sy aanvanklike staanplek verskuif word. Die Mandela-beeld is op 28 April 2014 onthul.
Université de Montréal

Die **Université de Montréal** (**UdeM**) [ynivɛʁsite də mɔ̃ʁeal] is een van vier hoër onderwys-instellings in Montreal, die grootste metropool in Kanada se Franssprekende provinsie Quebec. Dit tel onder Kanada se tien voorste universiteite (met op een na die grootste getal studente) en is tegelykertyd die grootste universiteit in Quebec, sowel ten opsigte van sy studentetal asook die omvang van sy navorsingsaktiwiteite.

Die Université de Montréal bied sowat 250 voor- en 350 nagraadse programme in dertien fakulteite, meer as sestig departemente en twee geaffilieerde skole vir hoër onderwys (die École Polytechnique vir ingenieurswese en die sakeskool HEC Montréal) aan, insluitende 71 doktorale programme. Université de Montréal se reeks programme in lewenswetenskappe is die volledigste in Kanada.

## Verwysings
Friedrich Eich

**Friedrich Eich** (Dierdorf, Neuwied, Duitsland, 20 Januarie 1843 – Worcester, Kaapland, Suid-Afrika, 21 Oktober 1919) was 'n sendeling van die Rynse Sendinggenootskap in Suidwes-Afrika en in Kaapland.

## Opleiding en werk in SWA 
[duimnael|regs|250px|Eich het in Suidwes-Afrika hoofsaaklik op die sendingstasie Otjiseva gewerk, tussen [Windhoek en Okahandja.]]

duimnael|links|300px|Dierdorf, Eich se geboortedorp, soos dit vandag lyk met die Uiletoring op die agtergrond.

Eich was die seun van 'n skoenmaker, Friederich Wilhelm Eich, van wie nog 'n seun, Wilhelm Eich (1850–1935), ook sendeling in Duits-Suidwes-Afrika was. Ná voltooiing van sy opleiding van 1867 tot 1872 aan die Rynse Sendinginstituut in die destydse nywerheidstad Barmen, Wesfale, stuur die Sendingdireksie hom in 1872 na Suidwes-Afrika. Om vertroud te raak met plaaslike omstandighede en die Hererotaal, begin hy in November 1873 'n nuwe sendingstasie op Otjiseva onder die Herero van Kaeteoavi. Ná aanvanklike sukses word die werk tydelik beëindig deur die oorloë tussen die Nama en die Herero.

Hy slaag nietemin met die hulp van die Windhoekse sendeling J.G. Schröder daarin om 'n skool en 'n woonhuis, asook 'n kerk wat teen 1880 byna voltooi is, op te rig. In 1880 gaan hy op Otjikango (later Gross Barmen genoem) werk tot hy in Junie 1882 na Otjiseva kon teruggaan. Op versoek van die Herero-opperhoof, Maharero, en sy hele volk vergesel Eich hulle op hul suidelike tog gedurende 1883-’84 waarna hy na Otjiseva terugkeer.

## In die Ooste 
Weens 'n keelaandoening moes hy in Mei 1884 na Duitsland terugkeer, waar hy die gemeente Herborn bedien tot hy in 1886 na die nuwe Rynse sendingveld op die eiland Nieu-Guinee gestuur word. Die werk op die sendingstasie Bogadjim het met baie teleurstellings gepaardgegaan, want die inboorlinge was vyandig en die taal vir Eich onbekend. Nadat sy eerste vrou daar oorlede is, verlang hy om na Suider-Afrika terug te keer.

## In Suid-Afrika 
Hy is in 1891 weer in Duitsland maar vertrek in 1893 na Afrika en bevind hom teen 1893 op Sarepta, naby Kuilsrivier, waar hy sy sendingwerk hervat en eerw. Johannes Rath opvolg op 27 Julie. Daarna word Eich na Worcester verplaas, van waar hy Touwsrivier en Hexrivier bearbei en 'n nuwe sendingstasie op De Doorns stig.

Weens sy wye ondervinding word hy in 1896 tot superintendent van die Wes-Kaaplandse stasies van die Rynse Genootskap benoem, 'n betrekking wat hy 10 jaar beklee. Toe hy in April 1913 aftree, gaan hy met sy tweede vrou na Duitsland. Later keer hulle terug en vestig hulle op Worcester.

## Gesinslewe 
Uit sy huwelik met Margarethe Paschen is twee seuns en een dogter gebore. Die dogter trou met K.D. Haak, vader van die latere kabinetsminister J. Haak. Uit sy tweede huwelik, met Wilhelmine Auguste Klonk, is drie seuns gebore.

## Bronne 
*  Krüger, prof. D.W. en Beyers, C.J. (hoofred.) *Suid-Afrikaanse Biografiese Woordeboek Deel III*. Kaapstad: Tafelberg-Uitgewers, 1977.
British Fashion Council

200px
**British Fashion Council**

Londen

----

**Stigting**

6 Januarie 1983

----

**Organisasievorm**

Nie-winsgewende organisasie

----

**Voorsitter**

Stephanie Phair

----

**Webtuiste**
*britishfashioncouncil.com*

Die **British Fashion Council** (Britse Moderaad, kort **BFC**) is 'n nie-winsgewende besigheidsvereniging wat in 1983 deur Britse modeontwerpers in die lewe geroep is. Sy hoofdoelwit is die bemarking van Britse ontwerpersmode in die Verenigde Koninkryk en in die buiteland. Een van sy hoofaktiwiteite is die organisasie van die modeskou *London Fashion Week* wat twee keer per jaar in Februarie en September gehou word om die nuutste skeppings van Britse modeontwerpers aan invloedryke internasionale gehore soos persoonlikhede uit die media- en kleinhandelbedryf bekend te stel.

Die BFC word onder meer geborg deur entrepreneurs uit die Britse mode- en ander bedrywe, die Britse regering, die burgemeester van Londen en die Europese Streeksontwikkelingsfonds.

## Verwysings
Lys van Andromeda se satelliet-sterrestelsels

[duimnael|Die [Andromeda-sterrestelsel met M110 links bo en M32 regs in die middel.]]

Die Andromeda-sterrestelsel (M31) het, nes die Melkweg, satelliet-sterrestelsels. Daar is tussen 14 en 19 satellietstelsels: Die helderste en grootste een is Messier 32, wat met ’n kleinerige teleskoop gesien kan word. Die tweede helderste en naaste een is Messier 110. Die ander stelsels is dowwer en die meeste is vanaf die 1970's ontdek.

Op 11 Januarie 2006 is aangekondig Andromeda se dowwe satellietstelsels lê op, of byna op, ’n enkele vlak wat deur Andromeda se middel loop. Hierdie onverwagte verspreiding word nog nie verstaan nie. Die vlak van die satelliete wys na ’n nabygeleë groep sterrestelsels, die M81-groep, en hou moontlik verband met die grootskaalse verspreiding van donker materie.

## Tabel van bekende satelliete 
Andromeda se satelliete word hier gelys volgens die datum van hul ontdekking (die wentelafstand is nie bekend nie).

 
* Dit is onseker of dit ’n metgeselstelsel  van Andromeda is.

** Kursiewe RK/Dek-waardes is rowwe ramings.

## Wisselwerking met Andromeda 
[duimnael|450px|Andromeda in [infrarooi, met die gat regs onder.]]
Nuwe beelde van Nasa se Spitzer-ruimteteleskoop het lig gewerp op Andromeda se gewelddadige verlede. Dit wys een van Andromeda se satellietstelsels, Messier 32, het ’n paar miljoen jaar gelede deur een van Andromeda se spiraalarms gebars. Infrarooi-beelde van Andromeda se twee spiraalarms wys hulle en die prominente stervormingsring is aparte strukture. Die beelde wys ook ’n gat waar die ringe oënskynlik in boë verdeel. Sterrekundiges glo M32 het by hierdie gat deur Andromeda se galaktiese skyf gebars. 

## Sien ook 
* Lys van Melkweg se satelliet-sterrestelsels
* Lys van die naaste sterrestelsels
* Plaaslike Groep

## Verwysings
Mode

duimnael|*Following the fashion*. Begerig om die nuutste modes te volg.Spotprent deur James Gillray (1794)
duimnael|Kleurryke kontemporêre Afrika-modes
**Mode** (afgelei van die Franse *mode*; van Latyns *modus* "maat", "soort", met die oorspronklike betekenis "iets wat gemeet is" of "iets wat opgeneem is") verwys na die heersende smaak binne 'n bepaalde tydperk, die manier waarop iets gedoen, gekoop of aangetrek word. Die term word veral met kleremodes verbind.

Modestyle is onderhewig aan konstante verandering, die sogenaamde modesiklus, in pas met mense se leefstyl en lewensgevoel. As manifestasies van tydgees is modestyle kortstondig van aard; so word style, wat oor 'n relatief lang tydperk gewild bly, nie meer as modes in die nouer sin gekategoriseer nie, maar as klassieke style. Baie kortstondige modes, wat dikwels slegs om een enkele produk draai, word *fads* genoem. 

Die modesiklus bestaan uit vyf fases:

* bekendstelling,
* verhoging in gewildheid, 
* piek van gewildheid,
* afname in gewildheid en
* verwerping.

Al is modeontwerp 'n erkende kunsvorm en 'n akademiese vak, het mode tot dusver nouliks ingang gevind tot die kanon van politieke of kulturele kennis, wetenskap en navorsing, ongeag die rol wat mode as maatskaplike tekenstelsel veral in die leefwêreld van jongmense speel.

## Verwysings
Gap Inc.

**The Gap, Inc.**, algemeen bekend as **Gap Inc.** of **Gap**, is 'n Amerikaanse onderneming met wêreldwye belange in die mode-kleinhandelbedryf.

Die onderneming, wat hom op informele mode toespits, is in 1969 deur Donald Fisher en Doris F. Fisher gestig en het sy hoofkwartier in San Francisco, Kalifornië. Gap Inc. is in vyf primêre sake-afdelings verdeel: Gap, Banana Republic (met meer klassieke modereekse), Old Navy (laeprys-modereekse), Intermix (gesofistikeerde damemodewinkels) en Athleta (sportklerasie vir dames). Volgens die getal winkels is Gap Inc. die derde grootste rolspeler in die internasionale mode-kleinhandelbedryf, na die Spaanse Inditex-groep en die Sweedse H&M-winkelketting.

Naas sy Amerikaanse tuismark en sy aanlynwinkels bedryf Gap Inc. meer as 3&nbsp;700 winkels wêreldwyd, regstreeks of as konsessiesake – so onder meer in Kanada, Suid-Amerika, Europa, Afrika, Asië en Australië. Bedrywighede in Duitsland, 'n sleutelmark waartoe Gap Inc. in 1988 toegetree het, is in 2004 vanweë onbevredigende resultate gestaak en eers in 2004 deur 'n samewerkingsooreenkoms met die Duitse aanlynhandelaar Zalando hervat.

Nadat die Suid-Afrikaanse modeketting Stuttafords reeds sedert 2007 Gap-produkte in sy winkels verkoop het, het Gap Inc. vanaf 2010 marknavorsing oor 'n moontlike toetreding tot die Suid-Afrikaanse mark gedoen en uiteindelik 'n konsessieooreenkoms met Stuttafords aangegaan waarvolgens die eerste Gap-winkel in 2012 in die Johannesburgse voorstad Sandton geopen is.

## Verwysings
Abercrombie & Fitch

**Abercrombie & Fitch (A&F)** is 'n Amerikaanse klerewinkelketting wat hom op gesofistikeerde, dog informele klere vir jong verbruikers toespits. Die onderneming, wat sy hoofkwartier in New Albany naby Columbus, Ohio het en waarvan die aandele op die New Yorkse Aandelebeurs genoteer word, is een van die groot rolspelers in die internasionale modekleinhandel met 869 winkels in Noord-Amerika, Europa, Asië en die Midde-Ooste.

[duimnael|links|A&F-modewinkel in Harbour City, [Hongkong]]
Naas A&F bemark die onderneming sy produkte ook onder die handelsmerke abercrombie kids en Hollister Co. (sedert 2000). Laasgenoemde het met sy modereekse, wat deur die Suid-Kaliforniese leefstyl geïnspireer is en teen laer pryse as mode onder die A&F-handelsmerk verkoop word, tienerverbruikers as teikengroep.

Abercrombie & Fitch word tradisioneel verbind met geseksualiseerde bemarkingmetodes, versinnebeeld deur sy "handelsmerk-verteenwoordigers" (voorheen "modelle" genoem) wat met kaal bolywe poseer het om potensiële klante na sy modewinkels te lok. Nadat dié soort advertensieveldtogte kritiek uitgelok het en A&F se hoofteikengroep – hoofsaaklik jongmense – hom toenemend tot ander handelsmerke soos H&M gewend het, het die onderneming begin wegbeweeg van sy fokus op jong blanke verbruikers, fisieke fiksheid en gewaagde advertensiefoto's.

## Verwysings 
## Eksterne skakels 
*  Amptelike webwerf
99 v.C.

## Gebeure 
* Rome hou opnuut 'n veldtog teen die Lusitaniërs.
* Konsul Manius Aquillius onderwerp die opstandige slawe op Sisilië. Dit beëindig die Tweede Slawe-oorlog wat daar sedert 104 woed.

## Verwysings
101 v.C.

## Gebeure 
* Rome hou opnuut 'n veldtog teen die Lusitaniërs.
*Duṭṭhagāmani, 'n Boeddhistiese vors van die Kalyāṇi-koninkryk verdryf die Cholas uit Sri Lanka en verenig die eiland.

## Verwysings
102 v.C.

## Gebeure 
* Rome hou opnuut 'n veldtog teen die Lusitaniërs.
* Slag van Aquae Sextiae – Marius vernietig die Teutone en Ambrones.
## Verwysings
112 v.C.

## Gebeure 
* Rome hou 'n veldtog teen die Lusitaniërs.
*Hyrkanus van Judea maak gebruik van die Seleukidiese burgeroorlog. Die tempel en stad van die berg Gerizim word verwoes en Marisa, Tel Beer Sjeba en Sjechem word verower.

## Verwysings
Slee

duimnael|'n Seun op 'n slee.
duimnael|Slee wat deur 'n perde getrek word.

'n **Slee** is 'n soort voertuig sonder wiele waarmee daar oor gladde oppervlaktes soos ys of sneeu gery word. 'n Slee het twee parallelle lopers (stawe van hout of metaal) aan die onderkant waarop dit gly, met 'n platform waarop mense of goedere vervoer word. Trekdiere soos rendiere, perde en honde word soms ingespan om die slee te trek. Dit word ook vir sommige wintersportsoorte, soos skeleton en bobslee, gebruik.

Die slee is een van die eerste vervoermiddels wat deur mense gebruik is. Dit is reeds lank voor die uitvinding van die wiel deur nomadiese stamme in Siberië en Lapland aangewend. Die Indiane van Noord-Amerika het ook dié metode gebruik om hul besittings van een plek na 'n volgende te sleep. 'n Smeermiddel soos vet is soms aangewend om oor growwer oppervlaktes soos grond en klippe te kan beweeg.

Sleë word as die oudste swaardiens-vervoermiddel in Suid-Afrika beskou, selfs ouer as die ossewa. Dit is onder andere tot in 1990 nog deur bosbouers in die Knysna-bosse gebruik om boomstompe uit die ruigtes te vervoer.

## Verwysings 
## Eksterne skakels 
*
Onion Johnnies

duimnael|'n Ou tradisie word hervat. 'n Uie- en knoffelverkoper in Heath Street, Hampstead, Noord-Londen in 2008
**Onion Johnnies** is die Engelse benaming vir Bretonse boere en plaaswerkers wat sedert 1828 vanuit die tradisionele vertrekhawe Roscoff die Engelse kanaal oorgesteek het om in die suide van Engeland en in Wallis - met volgepakte fietse as hul hoofsaaklike vervoermiddel - van huis tot huis te trek en pienk uie te verkoop. Hulle het die skertsende bynaam in Bretons oorgeneem om na hulself as *ar Joniged* of *ar Johnniged* te verwys.

Met hul kenmerkende kleredrag - gestreepte hemde en berets - het Onion Johnnies in 'n tyd, toe vakansies in die buiteland buite bereik van die meeste Britse huishoudings was, vir die gewone Engelsman die stereotipiese beeld van 'n Fransman geword, al kon baie Onion Johnnies voor die Tweede Wêreldoorlog nog nouliks Frans praat.

Sedert die 1950's het die getal rondtrekkende Bretonse uieverkopers sterk afgeneem. Die laaste Onion Johnnies het in die 1970's besoeke aan Engeland gebring. Eers vanaf die laat 1990's, toe boere en verbruikers weer belang gestel het in kleinskaalse boerdery, is die ou tradisie deur sommige Bretonse boere hervat.

'n Museum, wat aan die geskiedenis van Onion Johnnies gewy is, is in 2004 in Roscoff geopen, terwyl in dié seehawe ook elke somer twee dae lank 'n uiefees gehou word, die ''Fête de l'Oignon''. Roscoff se beroemde pienk uie is in 2009 deur Franse wetgewing as 'n produk van oorsprong beskerm.

## Verwysings 
## Eksterne skakels 
* *Die Onion Johnnies van Roscoff* , 
* *Vice.com, 22 Mei 2015: These Guys Are Bringing Back the Onion-Selling French Stereotype*
Savile Row

duimnael|11 Savile Row
duimnael|Die Britse model David Gandy in 'n manspak wat deur die kleremakers Henry Poole & Co. na maat vervaardig is
**Savile Row** [ˌsævɪl ˈroʊ] is 'n straat in die Sentraal-Londense stadsdeel Mayfair, City of Westminster wat tradisioneel met maatklere vir mans verbind word. In sy lang en gevarieerde geskiedenis het die straat daarnaas ook die hoofkwartier van die Royal Geographic Society in 1 Savile Row gehuisves waar belangrike Britse verkenningstogte na Afrika en die Suidpool beplan is, en meer onlangs die Beatles se Apple Corps-kantoor in 3 Savile Row. Tydens 'n konsert op dié gebou se dak was die befaamde Britse popgroep vir die laaste keer in lewende lywe te sien.

Die straat, wat oorspronklik as Savile Street bekendgestaan het, het tussen 1731 en 1735 as deel van die Burlington Estate-eiendomsprojek ontstaan. Sy ontwerp is beïnvloed deur die Anglo-Ierse Burlington-familie se interpretasie van Palladiaanse boukuns waarna as Burlingtoniaanse argitektuur verwys word. Die hoofargitek was Henry Flitcroft wat onder toesig van Daniel Garrett gewerk het, alhoewel enkele geboue (1 en 22-23 Savile Row) deur William Kent ontwerp is. Aanvanklik is hier veral militêre offisiers met hul vroue gehuisves, maar later het ook bekende persoonlikhede soos William Pitt die Jongere en die toneelskrywer en Laerhuis-afgevaardigde Richard Brinsley Sheridan in Savile Row ingetrek.

Vanaf die laat 18de eeu het Londense kleremakers hul besighede in die buurt begin vestig - aanvanklik, omstreeks 1790, in Cork Street, en later, vanaf 1803, ook in Savile Row. In 1846 het Henry Poole, wat later as die skepper van die tuxedo-kostuum bekendheid sou verwerf, 'n ingang in Savile Row tot sy ateljee in Old Burlington Street geopen.

Die Engelse term *bespoke*, wat na voortreflike kleremakerskuns verwys, het sy oorsprong in Savile Row en verwys tans na 'n manspak wat na die maat van die klant gesny en vervaardig word. In 1969 het die klerewinkel *Nutters of Savile Row* die tradisionele styl en benadering van Savile Row-kleremakers by die moderne smaak aangepas. So is in die 1990's na die styl van ontwerpers soos Richard James, Ozwald Boateng en Timothy Everest as *New Bespoke Movement* verwys.

Die stadsraad van Westminster het in November 2016 'n nuwe beleid afgekondig om die historiese karakter en identiteit van Savile Row met sy klein kleremaker-ondernemings teen ekonomiese druk en mededinging deur winkels van globale handelsmerke te beskerm.

## Verwysings 
## Eksterne skakels 
* *Amptelike webtuiste van die Savile Row Bespoke Association*
Rho Ophiuchi-wolkkompleks

Die **Rho Ophiuchi-wolkkompleks** is ’n donker newel van gas en stof wat 1°&nbsp;suid van die ster ρ&nbsp;Ophiuchi in die sterrebeeld Slangdraer lê. Op ’n afstand van 460&nbsp;ligjare
Lêer:Young Stars in the Rho Ophiuchi Cloud.jpg|Jong sterre in die kompleks (nie hul regte kleur nie).
Lêer:Rho Ophiuchi Cloud Complex widefield.jpg|’n Beeld in sigbare lig van die kleurryke newelagtigheid om die kompleks.
Lêer:Rho Ophiucus Widefield.jpg|Die dubbelsterstelsel Rho Ophiuchi.

## Verwysings 
## Eksterne skakels 
* Die kleurryke wolke van Rho Ophiuchi 3 September 2007
* Jong sterre in die Rho Ophiuchi-wolk 13 November 2009
* Wye beeld van Rho Ophiucus 24 Mei 2010
Lys van stervormende gebiede in die Plaaslike Groep

duimnael|’n Saamgestelde beeld van jong sterre in en om die molekulêre wolk Cepheus B.

Hieronder is ’n lys van stervormende gebiede in die Melkweg en Plaaslike Groep. Stervorming vind plaas in molekulêre wolke wat onstabiel raak weens swaartekraginvloede. Hierdie komplekse kan oop sterreswerms vol jong sterre bevat, asook streke van geïoniseerde gas wat H II-gebiede genoem word. Sterre vorm gewoonlik in groepe van baie lede, eerder as in afsondering.

## In die Melkweg 
## Buite die Melkweg 
## Verwysings 
## Eksterne skakels 
* Simbad
* 15px Hierdie artikel is vertaal uit die Engelse Wikipedia
Geelstert-tamarin

Die **Geelstert-tamarin** (*Anampses meleagrides*) is 'n vis wat voorkom in die  Stille Oseaan, die Indiese Oseaan, die Rooisee, Oman en aan die ooskus van Afrika suidwaarts tot by sentraal KwaZulu-Natal. In Engels staan die vis bekend as die *Yellowtail tamarin*.

## Identifikasie 
Die vis word tot 22&nbsp;cm lank. Alle onvolwasse visse en volwasse wyfies het dieselfde kleur patroon. Hul lyf is donkerbruin tot swart en daar is 'n klein wit kolletjie op elke skub terwyl die stert geel is. Die kop, anale- en dorsalevinne het ook kolletjies op. Die agterste dorsale- en analevinne het oogkolle op.

Die volwasse mannetjies is rooibruin tot groenerig met kort vertikale strepies op elke skub. Daar is onreëlmatige blou strepe op die kop en keel. Die stertvin het klein, blou kolletjies met donker rante op.

Die vis leef in aflandige koraal- en rotsriwwe in water wat 5 tot 60m diep is. Hulle verkies areas waar daar 'n mengsel van sand, koraal en rotse is. Die vis begraaf homself ook snags in die sand of as gevaar dreig. Die wyfies vorm klein, los groepies gewoonlik naby 'n mannetjie. Die vis is altyd aan die beweeg en stop net om klein vissies of bodem ongewerweldes te eet.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/SpeciesSummary.php?ID=4889&genusname=Anampses&speciesname=meleagrides&AT=Anampses+meleagrides&lang=English

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Jacob Gitlin-biblioteek

Die **Jacob Gitlin-biblioteek** in Kaapstad het 'n versameling inligtingsbronne wat klem lê op die Joodse geloof, kultuur en geskiedenis en die staat Israel. Dit staan onder die beskerming van die Suid-Afrikaanse Sioniste-federasie en is in 1959 gestig.

Die biblioteek is gehuisves in dieselfde gebouekompleks as die St. Johnstraat-sinagoge, die Suid-Afrikaanse Joodse Museum, die Groot Sinagoge en die Holocaust Centre. Dit lê naby die Parlement en Tuynhuys, tussen die Kompanjiestuin en St. Johnstraat en sy verlengde Hatfieldstraat.

Jacob Gitlin was vir 27 jaar die sekretaris van die Dorshei Sioniste-vereniging.

## Bibliografie 
* www.gitlinlibrary.co.za
Sirkumstellêre skyf

[thumb|250px|Die [Hubble-ruimteteleskoop se foto van die puinring om Fomalhaut.]]
thumb|’n Kunstenaarsvoorstelling van ’n oorgangskyf om ’n jong ster.

’n **Sirkumstellêre skyf** is die samepakking van gas, stof, planetesimale, asteroïdes of botsende fragmente in ’n wentelbaan om ’n ster. Om jong sterre kan dit materiaal wees waaruit planete ontstaan. Om ouer sterre is dit ’n aanduiding dat die vorming van planetesimale plaasgevind het en om witdwerge kan dit daarop dui dat planetêre materiaal die hele sterevolusie deurstaan het. Dit kan ook 'n **puinskyf** wees soos die een om Fomalhaut wat bestaan uit stof en puin. Soms ontstaan puinskywe uit botsings tussen planetesimale soos asteroïdes en komete.

## Om jong sterre 
:*Hoofartikel: Protoplanetêre skyf*.
Volgens die model van stervorming wat tans aanvaar word, word ’n ster gevorm vanweë die swaartekragsamedrukking van kolle materie in ’n molekulêre wolk. Die saamgedrukte materiaal het ’n hoekmomentum wat lei tot die vorming van ’n gasagtige protoplanetêre skyf van digte gas en stof om die jong, roterende ster. Die roterende skyf bly die sentrale ster voed. Die akkresieskyf-fase duur ’n paar tot 10&nbsp;miljoen jaar. 

Die skyf koel geleidelik af in wat bekend is as die T Tauri-ster-stadium. Klein korrels van rots en ys kan in die skyf vorm en saamgroei tot planetesimale. As die skyf groot genoeg is, kan protoplanete en eindelik planete ontstaan. ’n Ster soos die Son neem sowat 100&nbsp;miljoen jaar om te vorm.

## Sirkumstellêre skywe in die Sonnestelsel 
* Die Asteroïdegordel is ’n versameling van klein liggame tussen die wentelbane van Mars en Jupiter. Dit is die bron van stof tussen planete.
* Die Kuiper-gordel, anderkant die wentelbaan van Neptunus.
* Die verstrooide skyf, ook anderkant Neptunus.
* Die Hills-wolk, aan die heel buitekant van die Sonnestelsel.

## Verwysings 
## Eksterne skakels 
* 
*Fotogalery van stofskywe (van Paul Kalas, "Circumstellar Disk Learning Site)"
*
*15px Hierdie artikel is vertaal uit die Engelse Wikipedia
Peter Sloterdijk

**Peter Sloterdijk** (Karlsruhe, 26 Junie 1947) is 'n Duitse filosoof en kultuurteoretikus. Hy is 'n professor in filosofie en mediateorie aan die Universiteit van Kuns en Ontwerp Karlsruhe. Hy is mede-aanbieder van die Duitse televisie program *Im Glashaus: Das Philosophische Quartett* van 2002 tot 2012.

## Biografie 
Sloterdijk se vader was van Nederlandse afkoms en sy moeder Duits. Hy bestudeer filosofie, Duitse studies en geskiedenis aan die Universiteit van München en die Universiteit van Hamburg van 1968 tot 1974. In 1975 behaal hy sy PhD van die Universiteit van Hamburg. In die 1980s werk hy as 'n vryskutskrywer en publiseer sy *Kritik der zynischen Vernunft* in 1983. Sedertdien het hy filosofiese werke gepubliseer. In 2001 word hy benoem as Kanselier van die Universiteit van Kuns en Ontwerp Karlsruhe. Tussen 2002 en 2012 was hy as die mede-aanbieder van *Im Glashaus: Das Philosophische Quartett* (In die glashuis: Die filosofiese kwartet), 'n program wat deur die openbare uitsaaikorporasie ZDF gebeeldsaai is, daaraan toegewy om kontemporêre sake in diepte te bespreek.

## Filosofiese benadering 
Sloterdijk verwerp die bestaan van dualismes soos liggaam en siel, onderwerp en voorwerp en, kultuur en natuur. Hy sien eerder interaksies as "ruimtes van saambestaan", wat boonop versterk word deur algemene tegnologiese vordering in die skep van 'n hibriede realiteit. Daar word na Sloterdijk se idees verwys as synde dit posthumanisties is, deur te poog om verskillende komponente te integreer wat in sy opinie verkeerdelik van mekaar geskei is. Gevolglik stel hy voor dat 'n "ontologiese konstitusie" geskep moet word wat alle wesens sal inkorporeer - mense, diere, plante, en masjiene.

## Filosofiese styl 
Soos Friedrich Nietzsche, bly Sloterdijk oortuig dat kontemporêre filosowe "gevaarlike denke" moet koester en hulself laat "ontvoer" deur kontemporêre “hiper-kompleksiteite". Hulle moet ons huidige humanistiese en nasionalistiese georiënteerde wêreld versaak vir 'n wyer horison wat beide ekologies en globaal is. Sloterdijk se filosofiese styl prober om 'n balans te vind tussen 'n sterk akademiese en 'n anti-akademiese benadering. Vanuit 'n sosiologiese vertrekpunt sien Andreas Dorschel vir Sloterdijk se tydige innovasie aan die begin van die 21ste eeu as die voorstelling van die beginsels van sterstatus in die filosofie. Sloterdijk homself, stel dat oordrywing nodig is om aandag te kry en beskryf die manier waarvolgens hy sy idees aanbied as "hiperbolies".

## Verwysings 
## Eksterne skakels
Sitroensuur

**Sitroensuur** is 'n chemiese verbinding. Dit is 'n triprotiese organiese suur met die formule , oftewel . Sy soute heet sitrate.

Dit is veral bekend as die stof wat suurlemoene 'n suur smaak gee.

Die stof kom voor in party vrugte, veral sitrus, maar word ook wêreldwyd in miljoene tonne per jaar vervaardig.

Die stof speel 'n groot rol in die biochemie omdat dit onderdeel is van die Krebs-siklus. Diere en ook die mens vervaardig sitroensuur en sitraatione uit vette, proteïene en koolhidrate om energie te verkry uit hierdie voedingstowwe. Sitraatione kan ook ophoop in lewende organismes, water in die natuur en in die grond. Die Arabiese navorser Abu Musa Jabir Ibn Hayyan, ook bekend as 'Geber' het dit waarskynlik ontdek. Carl Wilhelm Scheele het dit in 1784 gesuiwer en gekristalliseer. Liebig het in 1834 gevind dat dit 'n triprotiese suur is met 'n hidroksi-groep.

## Verwysings
S.Oliver

duimnael|links|s.Oliver-winkel in Würzburg, Beiere

**s.Oliver** (volle naam: *s.Oliver Bernd Freier GmbH & Co. KG*) is 'n multinasionale tekstielvervaardiger en klerewinkelketting wat sy hoofkwartier in Rottendorf in die Duitse deelstaat Beiere het.

Die onderneming se eerste winkel is in 1969 in Würzburg, Beiere deur Bernd Freier geopen toe die onderneming nog as *Sir Oliver* bekendgestaan het. In 1978 is die onderneming se naam gewysig na s.Oliver nadat 'n ander Duitse maatskappy, 4711, klagte ingedien het. Intussen het die onderneming tot een van die grootste rolspelers in die internasionale mode-kleinhandelbedryf gegroei, met winkels in Wes- en Oos-Europa, Noord-Amerika (Kanada) en Asië en 7&nbsp;664 medewerkers (waarvan 5&nbsp;451 in Duitsland en 2&nbsp;237 in die Rottendorfse hoofkwartier).

## Verwysings
Caledonplein

**Caledonplein** in Kaapstad  is die naam wat in die volksmond gebruik word vir die polisiekantoor en die landdroshof in die stad. Die kern van die historiese gebied Caledonplein is die kruising van Buitenkant- en Albertusstraat, maar daar is nie vaste grense vir die area nie.  Ook die ou doeanekantoor op die hoek van Buitenkant- en Langmarkstraat word as deel daarvan beskou.

Vroeg in die 19de eeu was die plein so byna groot soos die Parade, maar daar het  wel enkele geboue op hierdie plein gestaan. In 1809 was daar 'n meul en 'n bakkery wat  jare daarna aan die owerheid verkoop is. Daarna is die gebou as vrouegevangenis gebruik en in die 1840's is die polisie en die landdroshof daar gevestig. Toe was die plein omring deur woonhuise, wynkelders en kroeë en was die plein oorgroei, maar met wynvate  hoog opgestapel en geparkeerde waens en karre.  Soldate het daar geoefen en was die terrein ook soms bekend as die Klein Parade. Die ou graanskuur het later 'n poskantoor geword en in 1924 is die polisie en die hof na nuwe geboue in die direkte omgewing verskuif. Na die Sharpeville-slagting het 'n 30 000 inwoners van Langa en Nyanga via die De Waal-rylaan op 30 Maart 1960 na die polisiekantoor op Caledonplein opgeruk. Die volgende dag is die noodtoestand (krygswet) in Suid-Afrika afgekondig.

## Ander pleine in Kaapstad 
* Groentemarkplein
* Kerkplein
* Nobelplein
* Parade
* Roggebaaiplein (sien Roggebaai)
* Stalplein
* Thibaultplein
* Tulbaghplein (sien Roggebaai)
* Van Riebeeckplein

## Bibliografie 
* Green, Lawrence G.: Grow lovely, growing old. The story of Cape Town's three centuries – the streets, the houses, the characters, the legends, traditions and folklore, the laughter and tears. Kaapstad: Howard B. Timmins, 1951.
Jacques Dusseau & Co

duimnael|links|230px|HAUM se winkel en kantoor in Kerkstraat, Kaapstad, vroeë 20ste eeu.
[duimnael|regs|180px|Die firma J.H. de Bussy, waarvan Jacques Dusseau deel was, se kenteken soos dit in 1938 verskyn het op die rugkant van dr. [A.C. Bouman se *Kuns in Suid-Afrika*.]]
[duimnael|links|190px|Die *[FAK Sangbundel* (1937) was een van die firma se groot projekte. Op die titel blad staan: "Uitgegee deur Firma J.H. de Bussy – Pretoria. H.A.U.M. v/h. Jacques Dusseau & Co. – Kaapstad".]]
duimnael|regs|180px|Titelbad van *Concordantie*, in 1902 uitgegee deur HAUM v/h. Jacques Dusseau & Co.

**Jacques Dusseau & Co.** was ’n Amsterdamse uitgewery en boekhandelaar wat in Mei 1894 ’n tak in Kaapstad geopen het op aandrang van die Nederduitse Gereformeerde Kerk met die doel om godsdienstige publikasies in Suid-Afrika te versprei.

Die eerste bestuurders was die broers Fellema. Van die maatskappy se belangrike publikasies was onder meer die werke van ds. Andrew Murray, P. Huet se *Afrikaansche gedichten* (1867; sesde uitgawe 1894) en C.W.H. van der Post se *Ignas Prinsloo of volharding bekroond* (1899). 

In 1896 het ds. Adriaan Moorrees, Marinus Stucki, ds. P.J.G. de Vos en andere *Ons Tijdschrift* begin. Hierdie voortreflike tydskrif het tot 1901 verskyn. J.F. van Oordt (D'Arbez), een van sy getrouste medewerkers, was die firma se amptelike skrywer. Hy was verantwoordelik vir *Zuid-Afrikaansche Historie-Bibliotheek* wat uit ’n kultuur-historiese oogpunt en vanweë die rol wat dit gespeel het om trots in die nasionale verlede aan te wakker, veral belangrik is. 

In 1898 het die maatskappy geldelike probleme ervaar en is dit oorgeneem deur die Amsterdamse firma J.H. de Bussy, wat drie jaar vantevore ’n tak in Pretoria geopen het. De Bussy het aan hou om die Kaapse tak van Jacques Dusseau & Co te bestuur en wel onder die naam Hollandsch-Afrikaansche Uitgevers-Maatschappij (HAUM).

## Bronne 
* Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).